EURÓPSKA ÚNIA Výbor regiónov Zhromaždenie EU združujúce regionálnych a miestnych zástupcov	Sieť na monitorovanie subsidiarity

SK

Inštitúcia:
Názov iniciatívy EÚ:
Referenčný dokument: [napr. KOM(2005)112]

Zásada subsidiarity má zabezpečiť, aby sa rozhodnutia prijímali čo najbližšie k občanovi a na úrovni, ktorá je najvhodnejšia na čo najefektívnejšie dosiahnutie vytýčených cieľov. Z tohto dôvodu treba systematicky vykonávať kontroly, aby sa zabezpečilo, že kroky na úrovni EÚ sú opodstatnené vzhľadom na možnosti dostupné na štátnej, regionálnej alebo miestnej úrovni. Lisabonská zmluva doplnila definíciu zásady subsidiarity EÚ výslovným odkazom na jej miestny a regionálny rozmer. Táto tabuľka je určená partnerom siete na monitorovanie subsidiarity ako nástroj, ktorý im uľahčí posudzovanie súladu iniciatív EÚ so zásadami subsidiarity a proporcionality a zároveň sa bude venovať koncepcii lepšej právnej úpravy. Jeho súčasťou je aj príloha, v ktorej sú uvedené zdroje informácií.

1. DRUH PRÁVOMOCI / PRÁVNY ZÁKLAD
V oblastiach, ktoré nepatria do jeho výlučnej kompetencie (t. j. spoločné a podporné právomoci), vyvíja Spoločenstvo činnosť v súlade s princípom subsidiarity (článok 5 Zmluvy o EÚ). Pred analýzou otázky subsidiarity je potrebné definovať druh právomoci, ktorého sa konkrétna iniciatíva EÚ týka. Z tohto dôvodu treba začať tým, že sa určí východiskový právny základ. Právnym základom iniciatív EÚ je článok Zmluvy, ktorý oprávňuje inštitúcie EÚ vyvíjať činnosť v danej oblasti politiky. Mimoriadne dôležité je určiť konkrétny právny základ v prípade legislatívnych aktov, avšak relevantný je aj v prípade nelegislatívnych aktov, ako sú oznámenia či biele a zelené knihy. V tomto prípade by však stačilo určiť iba oblasť (oblasti) politiky uvedenú (uvedené) v príslušných hlavách alebo kapitolách Zmluvy. Právny základ a druh právomoci je možné identifikovať zodpovedaním nasledujúcich otázok:
1.1 Ktorý článok, hlava alebo kapitola Zmluvy tvorí základ právomoci EÚ konať v danej oblasti? (zoznam článkov je uvedený v priloženej tabuľke, bod 1)
1.2 Ide o výlučnú, spoločnú alebo podpornú právomoc? (pozri priloženú tabuľku) V prípade výlučných právomocí EÚ je potrebné posúdiť iba ich súlad so zásadou subsidiarity (prejdite k bodu 3).

2. ZÁSADA SUBSIDIARITY – Mala by konať EÚ?
V oblastiach, ktoré nepatria do jeho výlučnej kompetencie, vyvíja Spoločenstvo činnosť v súlade s princípom subsidiarity len vtedy a len v takom rozsahu, pokiaľ ciele navrhované touto činnosťou nemôžu byť uspokojivo dosiahnuté členskými štátmi a z dôvodov rozsahu alebo dôsledkov navrhovanej činnosti možno ich lepšie dosiahnuť prostredníctvom Spoločenstva (článok 5 Zmluvy o EÚ). EÚ by mala konať iba vtedy, ak sa jej činnosť bude považovať za nevyhnutnú a bude mať zreteľný prínos. Splnenie týchto dvoch kumulatívnych podmienok môžete posúdiť po zodpovedaní nasledujúcich dvoch otázok. Užitočnými zdrojmi informácií na túto analýzu sú hodnotenie vplyvu (pozri prílohu, bod 2) a/alebo dôvodové správy a odôvodnenia k legislatívnym návrhom.
2.1 Je navrhovaná činnosť nevyhnutná,
pretože súčasťou danej problematiky sú aj nadnárodné aspekty, ktoré členské štáty a/alebo miestne a regionálne orgány nemôžu samostatne uspokojivo regulovať?
a/alebo
pretože by samostatné konanie členských štátov alebo nečinnosť na úrovni EÚ boli v rozpore s požiadavkami zmlúv alebo by inak významne poškodili záujmy iných členských štátov?
a/alebo
pretože platné opatrenia EÚ a/alebo cielená pomoc poskytovaná v tomto rámci nepostačujú na dosiahnutie stanovených cieľov?
2.2 Mala by navrhovaná činnosť zreteľný prínos z dôvodov rozsahu a/alebo účinkov v porovnaní s činnosťou na národnej, regionálnej alebo miestnej úrovni (napr. úspory z rozsahu, právna čistota, homogenita v právnych prístupoch atď.)?

3. ZÁSADA PROPORCIONALITY – Ako by mala EÚ konať?
Obsah a forma činnosti Únie neprekračujú rámec toho, čo je nevyhnutné na dosiahnutie cieľov zmlúv (článok 5 Zmluvy o EÚ). Prostriedky, ktoré navrhuje EÚ, musia byť vhodné a primerané na dosiahnutie stanovených cieľov.
3.1 Zodpovedaním nasledujúcich otázok môžete posúdiť, či charakter a rozsah navrhovanej činnosti je v súlade s požiadavkami proporcionality. Užitočnými zdrojmi informácií na túto analýzu sú hodnotenie vplyvu (pozri prílohu, bod 2) a/alebo dôvodové správy a odôvodnenia k legislatívnym návrhom.
Je navrhovaná činnosť primeraná na dosiahnutie stanovených cieľov?
a
Je forma navrhovanej činnosti (voľba nástroja) najjednoduchším spôsobom, ako dosiahnuť stanovené ciele? (EÚ by mala vydávať právne predpisy iba v nevyhnutnom rozsahu. V rámci dodržiavania požiadaviek Zmluvy a za predpokladu, že ide o dostatočný spôsob dosahovania stanovených cieľov, by sa mali smernice uprednostňovať pred nariadeniami a rámcové smernice pred podrobnými opatreniami, nelegislatívne opatrenia, ako sú nezáväzné odporúčania, pred legislatívnymi opatreniami; uprednostňované by malo byť aj podnecovanie spolupráce medzi členskými štátmi, koordinácia činnosti na vnútroštátnej úrovni alebo doplňovanie a podpora takejto činnosti prostredníctvom usmernení, vytvárania mechanizmov na výmenu informácií a pod.).
a
Necháva navrhovaná činnosť maximálny priestor na prijímanie rozhodnutí na národnej (t. j. centrálnej, regionálnej a miestnej ) úrovni tak, aby bolo možné dosiahnuť stanovené ciele? (V rámci dodržiavania požiadaviek Zmluvy a za predpokladu, že ide o dostatočný spôsob dosahovania stanovených cieľov, by mali opatrenia EÚ poskytnúť členským štátom alternatívne spôsoby dosahovania týchto cieľov; malo by sa dbať na rešpektovanie zavedených vnútroštátnych mechanizmov. V prípadoch, kedy je potrebné stanoviť normy na úrovni EÚ, by sa malo zvážiť stanovenie minimálnych noriem a členským štátom by sa mala ponechať voľnosť pri zavádzaní prísnejších noriem).
3.2 Ak si myslíte, že navrhovaná činnosť presahuje potrebný rozsah, ktorú alternatívu by ste považovali za menej obmedzujúci spôsob dosiahnutia stanovených cieľov?

4. LEPŠIA PRÁVA ÚPRAVA
4.1 Ak je súčasťou iniciatívy EÚ hodnotenie vplyvu (pozri prílohu, bod 2), domnievate sa, že náležite zohľadňuje miestne a regionálne aspekty? Súhlasíte s hodnotením, ktoré navrhuje Európska komisia?
4.2 Bola by realizácia navrhovanej činnosti pre Vašu administratívu a/alebo hospodárske subjekty a/alebo občanov vo Vašom regióne/meste/obci finančnou a/alebo administratívnou záťažou? Boli by tieto náklady primerané vzhľadom na stanovené ciele? Ak by sa vplyv danej iniciatívy EÚ nehodnotil (či už samostatne prostredníctvom hodnotenia vplyvu alebo priamo v rámci tejto iniciatívy), uveďte prosím, či by sa podľa Vášho názoru mala potenciálna finančná a/alebo administratívna záťaž naďalej hodnotiť, napríklad prostredníctvom konzultácií v rámci rôznych sietí VR.

5. ÚLOHA EÚ
Akú úlohu by mala podľa Vášho názoru zohrávať EÚ v danej oblasti politiky? (Napríklad: mala by EÚ stanoviť iba hlavný rámec/hlavné ciele alebo skôr konkretizovať podrobnejšie ustanovenia? Mala by EÚ zohrávať podpornejšiu úlohu, napríklad pri koordinácii platných vnútroštátnych politických opatrení, alebo je potrebný rozsiahlejší a priamejší zásah EÚ? Sú potrebné regulačné opatrenia alebo si myslíte, že by stačili nelegislatívne alternatívy, ako sú napríklad usmernenia Európskej komisie?)

Príloha

1. DRUH PRÁVOMOCI A PRÁVNY ZÁKLAD INICIATÍV EÚ

VÝLUČNÁ PRÁVOMOC EÚ (článok 3 ZFEÚ)
Oblasť politiky	Právny základ (článok Zmluvy)	Povinná konzultácia VR?
Colná únia	článok 31 ZFEÚ	NIE
Ustanovenie pravidiel hospodárskej súťaže potrebných na fungovanie vnútorného trhu	články 103 a 109 ZFEÚ	NIE
Menová politika pre členské štáty, ktorých menou je euro	články 127 – 138 ZFEÚ (článok 3 ods. 4 ZEÚ)	NIE
Ochrana morských biologických zdrojov v rámci spoločnej politiky rybného hospodárstva	články 3, 40 a 43 ZFEÚ	NIE
Spoločná obchodná politika	články 206 a 207 ZFEÚ	NIE
Uzatváranie medzinárodných dohôd (v uvedených oblastiach, ako aj v iných oblastiach, ak je ich uzavretie ustanovené v legislatívnom akte EÚ alebo ak je ich uzavretie potrebné na to, aby EÚ mohla vykonávať svoju vnútornú právomoc, alebo ak môžu byť uzavretím dohôd dotknuté spoločné pravidlá alebo pozmenený rozsah ich pôsobnosti)	Právnym základom bude vždy článok Zmluvy týkajúci sa predmetu dohody a články 216 a 218 ZFEÚ sa vzťahujú na postup	NIE

SPOLOČNÉ PRÁVOMOCI (článok 4 ZFEÚ)
Oblasť politiky	Právny základ (článok Zmluvy)	Povinná konzultácia VR?
Vnútorný trh	článok 26 (všeobecne), články 46 a 48 (pracovníci), 50 a 59 (usadenie sa a poskytovanie služieb), 64 (kapitál), 113 (dane) a 114 (všeobecné ustanovenie o harmonizácii) ZFEÚ (článok 3 ods. 3 ZEÚ)	NIE
Sociálna politika, pokiaľ ide o aspekty vymedzené v ZFEÚ	článok 153 ZFEÚ (čl. 155 pre dohody medzi sociálnymi partnermi)	ÁNO článok 153
článok 157 ZFEÚ (nediskriminácia medzi mužmi a ženami)	NIE
článok 19 ZFEÚ (nediskriminácia na základe pohlavia, rasového alebo etnického pôvodu, náboženstva alebo viery, postihnutia, veku alebo sexuálnej orientácie)	NIE
Hospodárska, sociálna a územná súdržnosť,	články 175, 177 a 178 ZFEÚ, článok 164 ZFEÚ pre ESF (článok 3 ods. 3 ZEÚ)	ÁNO články 175, 177 a 178 článok 164 pre ESF
Poľnohospodárstvo a rybné hospodárstvo s výnimkou ochrany morských biologických zdrojov	články 4, 40 a 43 ZFEÚ	NIE
Životné prostredie	článok 192 ZFEÚ (článok 3 ods. 3 ZEÚ)	ÁNO článok 192
Systémy na ochranu spotrebiteľa	článok 169 ZFEÚ	NIE
Doprava	články 91 a 100 ZFEÚ	ÁNO články 91 a 100
Transeurópske siete	článok 172 ZFEÚ	ÁNO článok 172
Energetika	článok 194 ZFEÚ	ÁNO článok 194
Priestor slobody, bezpečnosti a spravodlivosti	články 67 (všeobecne), 77 (hranice a pohyb), 78 (azyl, subsidiárna a dočasná ochrana), 79 (prisťahovalectvo), 81 (justičná spolupráca v občianskoprávnych veciach), 82 (justičná spolupráca v trestnoprávnych veciach), 83 (trestné právo hmotné), 84 (predchádzanie trestnej činnosti), 87, 88 a 89 (policajná spolupráca) ZFEÚ (článok 3 ods. 2 ZEÚ)	NIE, ale osobitná zmienka o kontrole subsidiarity zo strany národných parlamentov podľa článku 69
Spoločné otázky bezpečnosti v záležitostiach verejného zdravia, pokiaľ ide o aspekty vymedzené v ZFEÚ	článok 168, najmä opatrenia prijaté podľa odseku 4, ZFEÚ	ÁNO článok 168 ods. 4
Výskum, technologický rozvoj a vesmír	články 182, 188 a 189 ZFEÚ	NIE
Rozvojová spolupráca a humanitárna pomoc	články 209, 212 a 214 ZFEÚ	NIE

PODPORNÉ PRÁVOMOCI EÚ (článok 6 ZFEÚ)
Oblasť politiky	Právny základ (článok Zmluvy)	Povinná konzultácia VR?
Ochrana a zlepšovanie zdravia ľudí	článok 168 ZFEÚ (okrem ods. 4)	ÁNO článok 168 ods. 5
Priemysel	článok 173	NIE
Kultúra	článok 167 (článok 3 ods. 3 ZEÚ)	ÁNO článok 167
Cestovný ruch	článok 195	NIE
Vzdelávanie, odborné vzdelávanie, mládež a šport	články 165 a 166 ZFEÚ	ÁNO články 165 a 166
Civilná ochrana	článok 196	NIE
Administratívna spolupráca	články 74 a 197	NIE

OSOBITNÉ OBLASTI POLITIKY EÚ
Oblasť politiky	Právny základ (článok Zmluvy)	Povinná konzultácia VR?
Koordinácia hospodárskych politík	článok 2 ods. 3, čl. 5 a čl. 120 – 123 ZFEÚ	NIE
Koordinácia politík zamestnanosti	článok 2 ods. 3, články 5, 148, 149 ZFEÚ	ÁNO články 148 a 149 ZFEÚ

2. RELEVANTNÉ ZDROJE NA HODNOTENIE VPLYVU INICIATÍV EÚ

Pozn.: Ak je na úvodnej strane iniciatívy Komisie uvedený odkaz SEC, znamená to, že bolo vykonané hodnotenie vplyvu.

2.1	Internetová stránka Európskej komisie venovaná „Lepšej právnej úprave“:

http://ec.europa.eu/governance/better_regulation/index_sk.htm

Pozri najmä odkaz „Hodnotenie dosahu“ v ľavej časti stránky

2.2.	Internetová stránka Európskej komisie venovaná „Hodnoteniu vplyvu“ (iba v angličtine):

http://ec.europa.eu/governance/impact/index_en.htm

Pozri najmä odkaz „List of impact assessments“ (zoznam hodnotení vplyvu) v ľavej časti stránky

2.3	Hodnotenia vplyvu sú tiež dostupné na internetovej stránke Prelex:

http://ec.europa.eu/prelex/apcnet.cfm?CL=sk

Prelex je databáza medziinštitucionálnych postupov, ktorá je venovaná hlavným fázam rozhodovacieho postupu medzi Komisiou a ostatnými inštitúciami.

_____________

Administratívna záťaž sú náklady podnikov, hospodárskych subjektov, občanov a verejných orgánov vynakladané v rámci plnenia informačných povinností vyplývajúcich z legislatívy, ktoré by nevznikli a neboli by poskytované, ak by táto legislatíva neexistovala.

Na základe článku 4 ods. 3 a 4 uplatňovanie právomoci zo strany Únie v týchto oblastiach nebráni členským štátom, aby uplatňovali svoje vlastné právomoci.